OzLabs/hebrew-wiki-articles huggingface dataset:
מארק רוקה

מארק רוקה חונקה (בספרדית: Marc Roca Junqué; נולד ב-26 בנובמבר 1996 בווילפרנקה שבספרד) הוא כדורגלן ספרדי המשחק בעמדת הקשר בריאל בטיס מהלה ליגה, בהשאלה מלידס יונייטד.

==קריירת מועדונים==
===אספניול===
רוקה שיחק כילד במועדון אתלטיק וילפרנקה בעיר הולדתו, ובגיל 11 החל לשחק באספניול. עם השנים התקדם בקבוצות הנוער השונות, ובשנת 2014, כאשר היה בן 18, החל לשחק בקבוצת המילואים. הוא ערך את הופעת הבכורה בקבוצה בתיקו 2-2 מול ליידה, במשחק במסגרת הליגה הספרדית השלישית בכדורגל באוגוסט 2014. באוגוסט 2016 ערך את הופעת הבכורה שלו בקבוצה הבכירה של אספניול, בתיקו 2-2 מול מלאגה במסגרת הלה ליגה. במקביל, הוא האריך את חוזהו במועדון עד לתום עונת 2021/22. בעונת 2016/17 ערך 25 הופעות במדי אספניול וסיים עמה במקום השמיני. בעונת 2017/18 ערך שמונה הופעות ליגה בלבד בגין פציעה, אך חזר להיות שחקן הרכב קבוע בעונת 2018/19, בה הציג יכולת מצוינת, וסיים עם הקבוצה במקום השביעי בליגה. בעונת 2019/20 השתתפו רוקה ואספניול במשחקי הליגה האירופית, וצלחו את שלב הבתים, אך הודחו בשלב הנוק-אאוט הראשון על ידי וולברהמפטון וונדררס. עם זאת, בעונה זו סיימה אספניול במקום האחרון בלה ליגה, ונשרה לליגת המשנה לראשונה מזה 27 שנים.

===באיירן מינכן===
את עונת 2020/21 פתח רוקה באספניול ושותף עמה בשני משחקים במסגרת ליגת המשנה הספרדית. בתחילת אוקטובר 2020 חתם על חוזה לחמש עונות בבאיירן מינכן, תמורת דמי ההעברה של כ-15 מיליון אירו.

=== לידס יונייטד ===
ב-17 ביוני 2022 הודיעה לידס יונייטד מהפרמייר ליג שרוקה יצטרף למועדון ב-1 ביולי 2022, לאחר שהושג הסכם עם באיירן מינכן. הוא חתם על חוזה לארבע שנים עד קיץ 2026 תמורת עשרה מיליון ליש"ט (12 מיליון אירו), שבתוספת סעיפים שונים בו עשוי להגיע ל-17 מיליון אירו<ref></ref>.

רוקה ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-3 בספטמבר הבקיע את שער הבכורה שלו במדי לידס, בהפסד 2–5 מול ברנטפורד.

ב-17 ביולי 2023 הושאל לריאל בטיס לעונה אחת.

==קריירה בינלאומית==
בסוף דצמבר 2016 ערך רוקה את הופעת הבכורה שלו בנבחרת קטלוניה, בתיקו 3-3 מול נבחרת תוניסיה, כאשר תוניסיה ניצחה לבסוף 2–4 בפנדלים. לרוקה שבע הופעות ושני שערים במדי נבחרת ספרד בכדורגל עד גיל 21. הוא זומן עם נבחרת זו לאליפות אירופה בכדורגל עד גיל 21 - 2019, והיה שותף מלא לזכייתה בטורניר, לאחר ניצחון 1–2 בגמר על הנבחרת המקבילה של גרמניה. הוא אף הבקיע את השער הראשון לספרד בניצחון 1–4 על צרפת בחצי הגמר.

==תארים==
==== באיירן מינכן ====
* אליפות גרמניה: 2020/2021,2021/2022
* גביע העולם למועדונים: 2020
*הסופר קאפ הגרמני: 2021

==== עם נבחרת ספרד בכדורגל עד גיל 21 ====
* אליפות אירופה בכדורגל עד גיל 21: 2019

==קישורים חיצוניים==

== הערות שוליים ==

קטגוריה:קשרי כדורגל ספרדים
קטגוריה:כדורגלני אספניול
קטגוריה:כדורגלני באיירן מינכן
קטגוריה:כדורגלנים ספרדים
קטגוריה:כדורגלני לידס יונייטד
קטגוריה:כדורגלני ריאל בטיס
קטגוריה:ספרדים שנולדו ב-1996
אלכסנדר דה-קרו

אלכסנדר דה-קרו (בהולנדית: Alexander De Croo; נולד ב-3 בנובמבר 1975) הוא פוליטיקאי בלגי במפלגה הדמוקרטית-הליברלית הפלמית. ב-1 באוקטובר 2020 מונה לראש ממשלת בלגיה ה-53.

==ביוגרפיה==
דה-קרו נולד בווילבורדה בחבל פלנדריה. אביו הוא הרמן דה-קרו , לשעבר שר בממשלה ויו"ר בית הנבחרים הבלגי וגם סבו היה מעורב בפוליטיקה המקומית הבלגית. למד מנהל עסקים בהאוניברסיטה החופשית של בריסל (VUB).

בתום לימודיו, עבד דה-קרו בבוסטון קונסלטינג גרופ ובשנת 2006 הקים את חברת Darts-ip. VJK V. החל להיות מעורב בפוליטיקה כשהצטרף למפלגה הליברלית הפלמית.

בבחירות 2010 מונה דה-קרו לסנאטור, ובסוף שנת 2012 מונה לסגן ראש הממשלה ושר הפנסיות. לאחר מכן מונה ליו"ר המפלגה. לאחר כשנתיים חדל לכהן כשר הפנסיה והחל לכהן כשר לשיתוף פעולה אזורי. בשנת 2018 כשהממשלה נפלה, מונה דה-קרו לשר האוצר.

במאי 2019 נערכו בחירות כלליות בבלגיה, כשבסופן העניק המלך פיליפ מנדט לשורה של פוליטיקאים שונים שניסו להקים ממשלה, אולם נכשלו, ובמקביל כיהנה ממשלה זמנית בראשותה של סופי וילמס. לאחר כמעט 500 יום של שיתוק פוליטי, ב-30 בספטמבר 2020 נחתם הסכם קואליציוני לפיו תוקם ממשלה המבוססת על שבע מפלגות – הסוציאליסטים הפלמים והפרנקופונים, הירוקים, הליברלים והנוצרים-דמוקרטים הפלמים. את ההסכם הובילו דה-קרו, ופול מגנט, מנהיג המפלגה הסוציאליסטית של דוברי הצרפתית, אולם בסופו של דבר הוחלט שדה-קרו, נציג דוברי ההולנדית, יקבל את ראשות הממשלה מאחר ששארל מישל, שעמד בראש הממשלה הקבועה האחרונה, היה דובר צרפתית. ב-10 ביוני 2024 התפטר מתפקידו לאחר כישלון מפלגתו בבחירות לפרלמנט האירופי.

נשוי ואב לשני ילדים.

== עמדותיו כלפי ישראל ==
ב-24 בנובמבר לאחר שפורסם ההסכם על ההפוגה במלחמת חרבות ברזל, אמר במסיבת עיתונאים ליד רפיח: "אומנם היה טבח בישראל, אבל אסור לישראל להרוג כל כך הרבה אנשים". דבריו הובילו לגינויים על ידי ראש ממשלת ישראל בנימין נתניהו וגרמו לסערה תקשורתית. 

ב-7 בדצמבר הודיע כי יאסור את כניסתם של "מתנחלים-קיצונים" לבלגיה. 

== קישורים חיצוניים ==

* 

* [https://nziv.net/53410/ ממשלה חדשה בבלגיה לאחר 500 ימי שיתוק פוליטי], באתר נציב.נט

קטגוריה:ראשי ממשלת בלגיה
קטגוריה:שרי ממשלת בלגיה
קטגוריה:בלגים שנולדו ב-1975
יקוב ואן מופס

יקוב ואן מופס (בהולנדית: Jacob van Moppes; 18 באוגוסט 1876 – 26 במרץ 1943) היה מתאבק בסגנון יווני-רומי אולימפי יהודי-הולנדי באולימפיאדת לונדון (1908), שנספה בסוביבור.

==ביוגרפיה==
ואן מופס עבד כשוחט.

===קריירה של ספורטאי===
בין השנים 1895–1917 זכה ואן מופס ב-20 טורנירים. בשנת 1905 זכה באליפות אמסטרדם. באולימפיאדת לונדון (1908) הודח ואן מופס בסיבוב הראשון וסיים במקום 17 בטורניר ההיאבקות יווני-רומי במשקל קל (עד 66 ק"ג).

===עסקן ספורט===
בשנים 1895–1934 שימש ואן מופס יו"ר איגוד ספורט הכוח (KDO).

ב-12 ביולי 1903 הוא ייסד את ארגון הגג לענפי ספורט הכוח (NKB), שכלל הרמת משקולות, היאבקות, פיתוח גוף, אימון בחדר כושר, סומו.

לאחר הפצצת רוטרדם ב-14 במאי 1940 הוא ארגן סיוע כלכלי לספורטאים בענפי הכוח שאיבדו את ביתם.

== חיים אישיים ==
ואן מופס התחתן עם שרה הרינגמן ב-9 ביולי 1902. לאחר מותה של אשתו באפריל 1930 הוא התחתן עם מיטייה הרינגמן ב-27 במאי 1931. בלילה של ה-18 במרץ 1943 הגיע הזוג לווסטרבורק וב-26 במרץ 1943 הם נרצחו בסוביבור.

==קישורים חיצוניים==

* [https://www.joodsmonument.nl/nl/page/185923/jacob-van-moppes יקוב ואן מופס], באתר Joods Monument 
* [https://www.sobiborinterviews.nl/en/victims/jacob-van-moppes יעקב ואן מופס], באתר Sobibor Interviews 

קטגוריה:מתאבקים יהודים
קטגוריה:ספורטאים יהודים הולנדים
קטגוריה:יהודים בשואה: הולנד
קטגוריה:אסירים במחנה וסטרבורק
קטגוריה:ספורטאים שנספו במחנה ההשמדה סוביבור
קטגוריה:משתתפים יהודים באולימפיאדת לונדון (1908)
קטגוריה:הולנדים שנולדו ב-1876
קטגוריה:הולנדים שנפטרו ב-1943
ג'ייסון או'מרה

ג'ייסון או'מרה (באנגלית: Jason O'Mara; נולד ב-6 באוגוסט 1972) הוא שחקן תיאטרון, קולנוע וטלוויזיה אירי-אמריקאי. הוא כיכב בסדרות האמריקאית "צדק", "החיים על מאדים", "טרה נובה", "וגאס" וסוכני S.H.I.E.L.D.. או'מרה זכה בפרס אירי לקולנוע וטלוויזיה לשחקן המשנה הטוב ביותר בסרט "מצור על ג'אדוויל".<ref></ref>

== קריירה ==
או'מרה הופיע עם הלהקה השייקספירית המלכותית. בין היתר שיחק במחזות \היהודי ממלטה ו"פופקורן". הוא היה מועמד לפרס שחקן המשנה הטוב ביותר בשנת 2002 בטקס פרסי התיאטרון האירי על גילום דמותו של ג'ון במחזה "Bash" של ניל לביוט.

או'מרה הופיע במחזה "השיבה הביתה" מאת הרולד פינטר, בלונדון ובדבלין וכן במרכז לינקולן בניו יורק. היו לו תפקידים ראשיים בסדרות הטלוויזיה "הסוכנות", ואחים לנשק.

הוא גילם את ג'ים שאנון, התפקיד הראשי בסדרת הטלוויזיה טרה נובה של פוקס.

ב-2005 וב-2008, כיכב בתפקיד אורח בסדרה "המפענחת", בתפקיד ביל קרואליק, פירומן פסיכוטי.

או'מרה שיחק בתפקיד אורח בסדרות "מחשבות פליליות", "וגאס" ועוד.

בשנים 2014–2020 או'מרה דיבב את ברוס ויין / באטמן ב-11 סרטי אנימציה של DC קומיקס.<ref></ref><ref></ref>

או'מרה שיחק את ג'פרי מייס בסדרת הטלוויזיה "סוכני S.H.I.E.L.D.".<ref name="agents"></ref>

בשנת 2016 שיחק בסרט המלחמה "מצור ג'דוטוויל" אודות הקרבות בקטנגה.

באוקטובר 2018 הצטרף או'מרה לצוות השחקנים של "האיש במצודה הרמה", שם הוא שיחק את ויאט פרייס.

== חיים אישיים ==
בספטמבר 2003 או'מרה התחתן עם השחקנית האמריקאית פייג' טורקו בסאיברוק בקונטיקט. יש להם ילד אחד.

בשנת 2009 או'מרה קיבל אזרחות אמריקאית.<ref></ref>

או'מרה וטורקו נפרדו ב-2017.<ref></ref><ref>https://www.bramptonguardian.com/whatson-story/7379401-paige-turco-files-for-divorce-from-jason-o-mara/</ref>

==קישורים חיצוניים==

* 

== הערות שוליים ==

קטגוריה:נוצרים רומים-קתולים אמריקאים
קטגוריה:אמריקאים ממוצא אירי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1972
יוהאן אנטון אייסמן

יוהאן אנטון אייסמן (בגרמנית: Johann Anton Eismann; 1604 – 1698) היה צייר אוסטרי.

נולד בזלצבורג, חי ויצר ב וב, ידועות במיוחד כמה סצינות קרב פרי מכחולו. חלק מהיצירות הוא עשה ביחד עם לוקה קרלוואריס. החל משנת 1687 הוא פעל בוונציה. אייסמן נפטר בוונציה בשנת 1698.

==גלריה==
<Gallery>
קובץ:Johann Anton Eismann - San Giorgio Maggiore, Venice.jpg|נוף ונציה
קובץ:Eismann, Johann Anton - Ein Meerhafen.jpg|נמל
</Gallery>

המוזיאון לתולדות האמנות ב]]

==קישורים חיצוניים==

* [https://www.metmuseum.org/art/collection/search/334711 אחד מציוריו], באתר מוזיאון המטרופוליטן
* [https://www.dorotheum.com/en/l/6154413/ נתונים על חייו]

קטגוריה:ציירים אוסטרים
קטגוריה:ילידי 1604
קטגוריה:נפטרים ב-1698
סורת א-תובה

סורת א-תובה (בערבית: سورة التوبة) היא הסורה ה-9 בקוראן. הסורה מונה 129 פסוקים, ושמה נגזר מפסוק 102 ופסוק 108, בהם מוזכר המושג "א-תובה". הסורה נקראת גם סורת בראאה (بَرَاءَة). סורה זו היא הסורה היחידה בקוראן שלא מתחילה בבסמלה. לפי מקורות אסלאמיים, אללה נתן למוחמד את הסורה הזאת בשנה התשיעית להג'רה.

== נושאים ==
סורת א-תובה עוסקת בעיקר בנושאים הקשורים לפוליטיקה ולמלחמה, ובפרט היא דנה בנושאים שלהלן:
* הוראות הנוגעות ליחס בין המוסלמים לפוליתאיסטים.
* ג'יהאד.
* מונאפיקון.
* קרב תבוק.

== קישורים חיצוניים ==

== הערות שוליים ==

קטגוריה:סורות
סמואל דראמונד

סמואל דראמונד (באנגלית: Samuel Drummond; 25 בדצמבר 1766 – 6 באוגוסט 1844) היה צייר בריטי, פורה במיוחד בציור פורטרטים וז'אנרים ימיים. עבודותיו מוצגות בגלריית הדיוקנאות הלאומית, במוזיאון הימי הלאומי ובגלריה לאמנות ווקר.<ref>Graves, Robert Edmund (1888). "Drummond, Samuel" . In Stephen, Leslie (ed.). Dictionary of National Biography. 16. London: Smith, Elder & Co.</ref>

== ביוגרפיה ==
דראמונד נולד לג'יין ביקנל וג'יימס דראמונד, אופה בלונדון. בגיל שלוש עשרה לערך דראמונד הפך חניך בצי הסוחר, ועבד בדרכי הסחר בים הבלטי במשך שש או שבע שנים. לאחר השירות בים עבד דראמונד זמן קצר כפקיד לפני שנכנס לבתי הספר המלכותיים של האקדמיה ב־15 ביולי 1791. דראמונד החל את הצגתו בעפרונות וציורי שמן ותוך מספר שנים הציג למעלה משלוש מאות תמונות באקדמיה המלכותית לאמנויות. בשנת 1808 הוא נבחר לעמית של האקדמיה המלכותית.<ref></ref>

בין המצוירים על ידי דראמונד היו וולטר סקוט, פרנסיס פלייס, אליזבת פריי ומארק איזמברד ברונל.<ref></ref> הוא גם צייר אנשים כמו אדמירל אדוארד פלוו, קפטן ויליאם רוג'רס ואדמירל ויליאם אדוארד פארי. לאחר 1800 החל דראמונד לצייר ציורי שמן גדולים על ההיסטוריה הימית של הממלכה המאוחדת: "קרב הנילוס", 1 באוגוסט 1798; "קפטן ויליאם רוג'רס לוכד את ג'ון ריצ'רד", 1 באוקטובר 1807; האדמירל דאנקן בקרב קמפרדאון, 11 באוקטובר 1797 (1827) וסדרת ציורים על מותו של הוריישו נלסון.

במשך זמן מה הועסק דראמונד במגזינים בלונדון כדי ליצור דיוקנאות של אישים מפורסמים באותם ימים. בין הדיוקנאות שפורסמו היו אלה של לורד ג'רלד לייק, סר ג'ון סואן ופרידריך אקום.

לקראת סוף החיים, אף על פי שהמשיך במלאכתו, דראמונד נאבק כלכלית ונתמך לעיתים קרובות מכספי האקדמיה המלכותית.

כמעט כל ילדיו של דראמונד משלוש נשותיו הפכו לאמנים (חמש בנות ובן אחד): רוז אמה מאשתו הראשונה, אלן, אליזה אן וג'יין מהשנייה לרוז הדסון ורוזה מיירה וג'וליאן מהשלישית.

== גלריה ==
<gallery mode="packed" heights="160">
File:After Waterloo. Samuel Drummond ARA.jpg | אחרי קרב ווטרלו

File:Samuel Drummond (1765-1844) - Self-Portrait in the Artist's Studio with the Painting of 'The Death of Nelson' - RCIN 405843 - Royal Collection.jpg | דיוקן עצמי של האמן בסטודיו שלו עם הציור "מותו של נלסון"

File:Samuel Drummond (1765-1844) - The Death of Nelson at the Battle of Trafalgar, 21 October 1805 - BHC0543 - Royal Museums Greenwich.jpg | "מותו של נלסון"

File:Samuel Drummond (1765-1844) - Captain William Rogers (b.1783) - BHC2972 - Royal Museums Greenwich.jpg | קפטן ויליאם רוג'רס

File:The Battle of Trafalgar, 21 October 1805 RMG BHC0550.tiff | קרב טרפלגר
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1766
קטגוריה:בריטים שנפטרו ב-1844
וולוו SCC

דגם "וולוו SCC"
דגם "וולוו SCC"
וולוו SCC (בשוודית: Volvo SCC, קרוי גם: Volvo Safety Concept Car) היא מכונית קונספט, בתצורת מכונית משפחתית 5 דלתות הצ'בק מתוצרת יצרנית הרכב השוודית וולוו אשר הוצגה בשנת 2001.

==ממאפייני "וולוו SCC"==
* פתח הזכוכית האחורית נלקח מדגם וולוו 480 דגם "ES".
* עיצוב הדלת האחורית נלקחה מדגם וולוו 1800 p דגם "ES".
* אלמנטים עיצוביים מדגם "וולוו SCC" עוצבו בדגם וולוו C30.

===מאפייני הבטיחות כוללים===

* אזהרת התנגשות מקדימה.
* מידע המוקרן בשמשה הקדמית.
* טכנולוגיה העוקבת אחר כלי רכב ב"נקודה העיוורת" ומתריעה לנהג.
* מערכת אזהרה כדי להתריע בפני הנהג על הסיכון לסטות מנתיב.
* בקרת שיוט השומרת על מרחק מוגדר מאחורי הרכב ומלפנים.
* אורות בלמים מהבהבים במהלך בלימה חדה.
* מצלמות בטיחות.
* פנסים מתקדמים העוקבים אחר עיקול הדרך כשהמכונית מסתובבת.
* מושב אחורי מתכוונן לגובה.
* הגנה להולכי רגל.
* הגה מתכוונן לגובה ולהישג יד.
* פתיחה פסיבית והתנעת מנוע.
* תקשורת עם הרכב באמצעות הטלפון הנייד.
* דלתות קונבנציונליות קדמיות ודלתות הזזה קטנות מאחור.

==ראו גם==
* וולוו ונוס בילו
* וולוו GTZ / GTZ 3000
* וולוו YCC

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2001
קטגוריה:מכוניות משפחתיות
קטגוריה:מכוניות שוודיות
SCC
קטגוריה:מכוניות קונספט
ארטורס קרישיאניס קרינש

ארטורס קרישיאניס קרינש (בלטבית: Arturs Krišjānis Kariņš; נולד ב-13 בדצמבר 1964) הוא פוליטיקאי לטבי שמכהן כשר החוץ של לטביה מ-2023. כיהן ראש ממשלת לטביה בין השנים 2019–2023.

==ביוגרפיה==
נולד בוילמינגטון, דלאוור, ארצות הברית, לאחר שהוריו עזבו את לטביה עקב הכיבוש הסובייטי . בצעירותו היה פעיל בקהילת הלטבים האמריקאים.

לאחר שסיים תואר בבלשנות באוניברסיטת פנסילבניה, בשנת 1997 היגר קרינש ללטביה ועסק בתעשיית המזון הקפוא. בשנת 2002 היה ממייסדי מפלגת העידן החדש , אשר בשנת 2011 מוזגה יחד עם מפלגות נוספות למפלגת האיחוד החדש .

קרינש כיהן כחבר פרלמנט, שר הכלכלה וחבר בפרלמנט האירופי. בשנת 2018 נבחר על ידי מפלגתו כמועמד לתפקיד ראש ממשלת לטביה במסגרת הבחירות הכלליות. בתום הבחירות, לאחר שמספר מועמדים לא הצליחו להקים ממשלה, הטיל הנשיא ריימונדס ויוניס בינואר 2019 את הרכבת הממשלה על קרינש, ואכן קרינש התקבל כמועמד פשרה מטעם המפלגות.

בינואר 2019 נכנס קרינש לתפקידו באופן רשמי. באפריל 2019 הוגשה הצעת אי אמון בממשלה שנפלה ברוב של 33–58.

ב-2023 התפטר מתפקידו והוחלף על ידי אוויקה סיליניה. הוא מונה לשר החוץ בממשלתה החדשה.

==קישורים חיצוניים==

* 

==הערות שוליים==

קטגוריה:ראשי ממשלת לטביה
קטגוריה:שרי ממשלת לטביה
קטגוריה:שרי החוץ של לטביה
קטגוריה:חברי הפרלמנט האירופי
קטגוריה:בוגרי אוניברסיטת פנסילבניה
קטגוריה:ילידי 1964
קרלסרוהה (ספינה, 1905)

קרלסרוהה (בגרמנית: SS Karlsruhe) היא ספינת קיטור מטען של חברת הספנות ארנסט רוס, שהוטבעה בשנת 1945. נחשב כמיקום אפשרי לחדר הענבר המקורי.

== היסטוריה ==
כלי השיט נבנה בשנת 1905 על ידי מספנת Schiehau-Seebeck בברמרהאפן עבור חברת Packetfahrt-Actien-Gesellschaft, ונקראה על שם העיר קרלסרוהה. בשנת 1918, תומאס קיר, לשעבר קפטן האונייה "ברנגריה", הפך לקפטן "קרלסרוהה". בשנת 1935 נרכשה הספינה על ידי חברת Schiffahrt- & Assekuranz-Ges. E. Russ & Co., והספינה הייתה בבעלותה עד שנת 1945.

== מסעה האחרון ==
ב-11 באפריל 1945, כחלק מ"מבצע חניבעל" בשלהי מלחמת העולם השנייה, הועמסו על סיפון הקרלסרוהה 1,083 פליטים גרמנים בפילאו שפונו מאזורי השליטה הגרמנית במזרח (פרוסיה המזרחית, פומרניה והארצות הבלטיות) לכיוון דנמרק שהייתה תחת כיבוש נאצי. הספינה עזבה את הנמל בסביבות השעה 20:00 לכיוון חצי האי הל. בהל, הצטרפה הספינה בבוקר 12 באפריל 1945 לשיירה שהורכבה מספינת הקיטור "סנטאנדר" (OPDR), "קרלסרוהה" ושלוש מטילות מוקשים, שיצאו לכיוון קופנהגן בסביבות השעה 9:00. מכיוון שקרלסרוהה הפליגה במהירות של 7 קשר, בעוד שאר השיירה נעה מהר יותר, עם 9 קשר, היא פיגרה במהרה אחרי השיירה. ב-13 באפריל 1945 הותקפה והוטבעה על ידי טייסים סובייטים מצפון לסטולפמונדה. שולת המוקשים ה-25, M 294 (בפיקוד סגן פולברטס) ו-M 341 (בפיקוד סגן זוזה הנרי פיטר ריקמרס) הצליחו לחלץ רק כ-150 מתוך 1,083 הפליטים (M 294 חילצה 63 אנשים ו-M 341 חילצה 87 אנשים).

== חדר הענבר ==
בשנת 2020 הוזכרה הספינה בתקשורת כמיקום אפשרי לחדר הענבר.

== הערות שוליים ==

קטגוריה:ספינות טרופות
קטגוריה:1905
קטגוריה:1945 בברית המועצות
קטגוריה:הים הבלטי: היסטוריה
קטגוריה:קרלסרוהה
אחמד אל-ג'אבר א-סבאח

אחמד אל-ג'אבר א-סבאח (בערבית: الشيخ أحمد الجابر الصباح; 1885 – 29 בינואר 1950) היה שייח' כווית העשירי, מ-29 במרץ 1921 עד מותו ב-29 בינואר 1950.

אחמד היה בנו של ג'אבר השני אל-סבאח, השליט השמיני של כווית בין השנים 1915 ו-1917. הוא ירש את דודו סאלם אל-סבאח, השליט התשיעי של כווית, בפברואר 1921.

==קישורים חיצוניים==

קטגוריה:פוליטיקאים כוויתים
קטגוריה:משפחת סבאח
קטגוריה:ילידי 1885
קטגוריה:נפטרים ב-1950
רכס מדי

רכס מדי או רכס מיידי או מצוק מדי (באנגלית: Madey Ridge) הוא רכס סלעי ברכס נפטון, בהרי פנסקולה בארץ המלכה אליזבת שבאנטארקטיקה.

הרכס משתרע לכיוון צפון-מערב, החל מהר מופאט, לאורכו של הצד הצפוני של מצוק ברקוויסט.

גובהו של הרכס 990 מטרים מעל פני הים; והוא הפסגה ה-4,141 בגובהה באנטארקטיקה.

== היסטוריה ==
=== גילוי ומיפוי ההר ===

רכס נפטון (בו ממוקם רכס מדי) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם רכס מדי) מופו על ידי הסקר הגאולוגי של ארצות הברית בשנים 1967–1968, באמצעות סקרים על הקרקע, ותצלומי אוויר על ידי צי ארצות הברית בעונת המחקר (הקיץ האנטארקטי) 1956–1966.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמה של ג'ולס מדי (Jules Madey), מפעילת רדיו (ham radio) מהעיר קלארק, במדינת ניו ג'רזי שבארצות הברית, אשר במשך מספר עונות מחקר (קיצים אנטארקטיים) בין השנים 1957–1967 ארגנה גישור משדר-מקלט - וטלפוניה (phone patch) לחברי הסקר הגאולוגי של ארצות הברית, אשר סקרו את אנטארקטיקה באותן עונות מחקר, ובייחוד לצוותי הסקר אשר חקרו את הרי פנסקולה.

== ראו גם ==
* סלע גיליס

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9265 רכס מדי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8838&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס מדי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=9265&fid=antgeo_114 תצלום לוויין של אזור רכס מדי]
* [https://mapcarta.com/25620426 מפת אזור רכס מדי]
* [http://distancebetween.info/madey_ridge מחשבון מרחקים - המרחק מרכס מדי לאתרים סמוכים]

== הערות שוליים ==

מדי
הארווי אלטר

הארווי ג'יימס אלטר (באנגלית: Harvey James Alter; נולד ב-12 בספטמבר 1935) הוא וירולוג ורופא יהודי-אמריקאי, הידוע בעיקר בעקבות עבודתו שהובילה לגילוי וירוס ההפטיטיס C, עליה קיבל פרס נובל לרפואה לשנת 2020.

==ביוגרפיה==
אלטר נולד בשנת 1935 בניו יורק למשפחה יהודית. הוריו היו אלפרד ומרי אלטר, שניהם דור שני ליהודים רוסים שהיגרו לאמריקה והארווי היה בנם היחיד. בשנת 1960 קיבל תואר דוקטור לרפואה מטעם אוניברסיטת רוצ'סטר שבניו יורק. הוא התמחה ברפואה פנימית בבית החולים סטרונג ממוריאל (Strong Memorial Hospital) ובבית החולים של אוניברסיטת וושינגטון בסיאטל. בנוסף, בין 1961–1964 עבד במכונים הלאומיים לבריאות (NIH) שבמרילנד כעמית מחקר. בין השנים 1966-1965 ביצע התמחות-על (fellowship) בהמטולוגיה באוניברסיטת ג'ורג'טאון שבוושינגטון די. סי., ולאחר מכן כיהן כמנהל המחקר ההמטולוגי שם. ב-1969, שב ל-NIH כחוקר בכיר במחלקה לרפואת עירויי דם. בשנת 1972 מונה לראש היחידה למחלות זיהומיות במחלקה, ובשנת 1987 לסגן מנהל המחקר במחלקה.

בשנת 2000 קיבל אלטר, יחד עם מייקל האוטון, את פרס לסקר-דיבייקי למחקר קליני עבור עבודתו לגילוי וירוס ההפטיטיס C. בנוסף קיבלו השניים הכרה על פיתוח שיטה דיאגנוסטית לבדיקת הפטיטיס בדם. בזכות עבודתם, הסיכון להדבקה בהפטיטיס בארצות הברית בעקבות עירויי דם ירד מ-30% ב-1970 ל-0%.

בשנת 2020 נבחר אלטר כחתן פרס נובל לרפואה יחד עם מייקל האוטון וצ'ארלס רייס.

היה נשוי לברברה ביילי (Bailey) במשך 12 שנה. לזוג 2 ילדים: מארק, רופא גם הוא, וסטייסי - מורה בקולורדו.

==גילוי וירוס ההפטיטיס C==

בשנות ה-60 של המאה ה-20 גילה ברוך שמואל בלומברג את וירוס ההפטיטיס B, ותגלית זו הביאה לפיתוחם של בדיקות דיאגנוסטיות למחלה וכן לחיסון יעיל. בלומברג זכה בפרס נובל לרפואה לשנת 1976 על תגלית זו. אלטר תרם גם הוא לתגלית, ויחד עם בלומברג היה אחראי על אפיון האנטיגן HBsAg (המכונה גם "אנטיגן אוסטרליה"), שהימצאותו עשויה להעיד על נשאות כרונית של הפטיטיס B.

באותו הזמן חקר אלטר במכונים הלאומיים לבריאות את הופעת מחלת הפטיטיס בחולים שקיבלו עירוי דם. על אף שבדיקות הדם שפותחו עבור אבחון של הפטיטיס B צמצמו את מספר מקרי ההפטיטיס הקשורים לעירויי דם, אלטר ועמיתים נוספים הוכיחו את קיומם של מספר גדול של מקרי הפטיטיס שאינם הפטיטיס B. באותו הזמן פותחו בדיקות יעילות גם להפטיטיס A, ואלטר הבין שהפטיטיס A לא היה אף הוא הגורם למקרים אלו.

אלטר ועמיתים נוספים הוכיחו שבאמצעות דגימות דם ממטופלים אלו ניתן להעביר את המחלה לשימפנזים, ובהמשך הראו שלמחולל המחלה הלא ידוע ישנם מאפיינים של וירוס. החקירות המתודולוגיות שערך אלטר הגדירו סוג חדש של הפטיטיס ויראלי כרוני. המחלה המסתורית כונתה אז "הפטיטיס שאינו A ואינו B" (non-A, non-B hepatitis ובקיצור NANBH), ובהמשך שונה שמה להפטיטיס C.

באפריל 1989 התפרסמה התגלית של וירוס "הפטיטיס C" בכתב העת המדעי Science.

==קישורים חיצוניים==

* [https://lbscience.org/2020/10/05/הוכרזו-זוכי-פרס-נובל-לפיזיולוגיה-או-רפ/ הוכרזו זוכי פרס נובל לפיזיולוגיה או רפואה לשנת 2020], באתר מדע גדול, בקטנה

==הערות שוליים==

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2020
קטגוריה:זוכי פרס נובל יהודים אמריקאים
קטגוריה:רופאים יהודים אמריקאים
קטגוריה:המטולוגים יהודים
קטגוריה:וירולוגים יהודים
קטגוריה:וירולוגים אמריקאים
קטגוריה:אמריקאים שנולדו ב-1935
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
לוסיאן סימון

לוסיאן ז'וזף סימון <ref></ref> (בצרפתית: Lucien Simon, 18 ביולי 1861 – 13 באוקטובר 1945) היה צייר ומורה צרפתי יליד פריז.

== ביוגרפיה ==
סימון נולד בפריז. לאחר שסיים את לימודיו בתיכון לואי הגדול, הוא למד ציור בסטודיו של ז'יל דידייה, ולאחר מכן בין השנים 1880-1883 באקדמיית ז'וליאן <ref>(fr)[http://gallica.bnf.fr/ark:/12148/bpt6k62270220/f91.image.r=%22Académie%20Julian%22?rk=1330478;4 Gallica.bnf, Musée des beaux-arts : catalogue / Ville de Liège]</ref><ref></ref>.

== קריירה ==
הוא הציג ב- Salon des Artistes Francais משנת 1891 וב- Salon de la Société Nationale des Beaux-Arts .

בשנת 1891 הוא התחתן עם הציירת ז'אן דאושז<ref></ref>,, והתאהב בנוף ובחיי האיכרים של אזור ברטאן.

בשנת 1895 הוא פגש את צ'ארלס קוטט והיה חבר בקבוצת אמנים Bande Noir, יחד עם אנדרה דאוצ'ז אחיה של אשתו, רנה-קסבייר פרינט, אדמונד אמאן-ז'אן ואמיל-רנה מנארד, תוך שהם מאמצים את עקרונות האימפרסיוניזם אך בשימוש בגוונים כהים יותר.<ref name="adventures"></ref>

הוא היה אחד המורים המייסדים באקדמיה דה לה גרנדה שאומייר בשנת 1902. הוא לימד גם באקדמיה קולארוסי בערך באותה תקופה, וכן לימד סטודנטים באופן פרטי. הוא לימד באקולה נשיונל דה בוס-ארטס משנת 1923 ומ-1929 באקדמיה לאמנויות במשך 13 שנים<ref></ref>. פרנק ארמינגטון ואגנס נויס גודסיר היו בין תלמידיו.

בשנת 1937 הוא זכה בפרס הראשון ב- "l'Exposition universelle de Paris" על עבודתו בביתן לוקסמבורג .

בנו פאול סימון הוא פסל ידוע<ref></ref>.

דיוקן של לוסיאן סימון, מעשה ידי צ'ארלס קוטט בשנת 1907, מוצג במוזיאון ד'אורסה בפריז <ref></ref>.

הוא נפטר בשנת 1945 בקומבריט. בשנת 2002 התקיימה תערוכה בגלריה פיליפ היים בפריז המוקדשת ליצירתם של פול, לוסיאן וז'אן סימון <ref></ref>.

== גלריה ==
<gallery mode="packed" heights="150">
Lucien Simon, 1901 - Fin de repas à Kergaït.jpg|Fin de repas à Kergaït (1901)
Lucien Simon, 1904 - Soirée à l'Atelier.jpg|Soirée à l'Atelier (1904)
Lucien Simon, 1908 - Autoportrait.jpg|דיוקן עצמי משנת 1908
Lucien Simon, 1924c - Le Ramassage du goémon.jpg|Le Ramassage du goémon (1924)
קובץ:'A Gust of Wind' by Lucien Simon, Pushkin Museum.JPG|משב רוח במוזיאון פושקין
קובץ:Lucien Simon - Procession au pardon de Sainte-Anne-la-Palud.jpg|תהלוכה או חנינה דה סנט אן-לה-פאלוד
קובץ:Sainte-Marine 001 Ancienne publicité touristique.JPG|כרזה תיירותית
</gallery>

== סטודנטים בולטים ==
* פרנק ארמינגטון
* פטריק בקר
* איב ברייר
* אליזבת בוכסל
* אליס דננברג

==קישורים חיצוניים==

* 

== הערות שוליים ==

קטגוריה:דפים עם תרגומים שלא נסקרו
קטגוריה:ציירים אימפרסיוניסטים צרפתים
קטגוריה:ציירים צרפתים
קטגוריה:מורים לציור
קטגוריה:צרפתים שנולדו ב-1861
קטגוריה:נפטרים ב-1945
העד הבלתי נראה

העד הבלתי נראה (באיטלקית: Il testimone invisibile) הוא סרט מותחן איטלקי משנת 2018 בבימויו של סטפנו מורדיני על פי תסריט שכתב עם סטפנו מסימיליאנו קטוני. הסרט, בכיכובם של ריקרדו סקאמרצ'ו, מרים ליאונה, פבריציו בנטיבוליו ומריה פיאטו, הוא גרסה מחודשת לסרט הספרדי אורח בלתי נראה משנת 2016 בבימויו של אוריול פאולו, שהופקה על ידי החטיבה האיטלקית של אולפני האחים וורנר.

== עלילה ==
אדריאנו דוריה הוא איש עסקים עשיר ומפורסם שמואשם ברצח פילגשו, לאורה ויטאלה. כדי לעזור לעורך דינו, הוא מזמן עורכת דין פלילי ידועה, וירג'יניה פררה, שצריכה לדעת את האמת כדי להעלות קו הגנה בבית המשפט. כך מספר דוריה שהוא הלך לחדר במלון עם ויטאלה, לפגישה עם סחטן, שאיים עליהם לחשוף את מערכת היחסים הסודית שלהם, אך כאן האיש מותקף לפתע וכשהוא מתעורר הוא מוצא את האישה הנרצחת ומוקף בכספי הסחיטה. המשטרה הגיעה מיד ועצרה את האיש.

זו הגרסה של אדריאנו דוריה, אבל וירג'יניה רוצה לדעת אילו קשרים יש לסיפור הזה עם מותו של דניאל גארי, שהתרחש זמן מה קודם לכן ואז מתחיל סיפור נוסף, בו אדריאנו ולאורה, במהלך בריחה משותפת, דרסו והרגו את הצעיר בטעות והסתירו את גופתו. רגשות האשמה וחוסר הביטחון ייסרו את אדריאנו אך לא את לאורה, שהוא שופט, בדאגה, כרגועה וקרה מדי. האיש מנסה להטיל את האשמה על רצח גארי בלאורה.

== שיווק ==
הטריילר הראשון של הסרט שוחרר ב-13 בנובמבר 2018.<ref name="trailer"></ref>
== הפצה ==
הסרט יצא לאקרנים בבתי הקולנוע האיטלקיים החל מ-13 בדצמבר 2018.
== הערכה ==
;2019 - פרס דייוויד די דונטלו<ref></ref>
* מועמדות לתסריט הטוב ביותר
;2019 - סרט הכסף<ref></ref>
* מועמדות לשחקן הטוב ביותר לריקרדו סקאמרצ'ו
* מועמדות לשחקנית המשנה הטובה ביותר למריה פיאטו

== קישורים חיצוניים ==

==הערות שוליים==

קטגוריה:חידושים לסרטים
קטגוריה:סרטי מותחן פסיכולוגיים
קטגוריה:סרטי דרמה איטלקיים
קטגוריה:סרטי 2018
קטגוריה:סרטי האחים וורנר
הר מופאט (אנטארקטיקה)

הר מופאט או הר מופט (באנגלית: Mount Moffat) הוא הר ברכס נפטון, בהרי פנסקולה בארץ המלכה אליזבת שבאנטארקטיקה.

גובהו של ההר 1,250 מטרים מעל פני הים; והוא ההר ה-3,493 בגובהו באנטארקטיקה.

ההר ממוקם 7 קילומטרים צפונית-מזרחית להר אג.

== היסטוריה ==
=== גילוי ומיפוי ההר ===

רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.

הרי פנסקולה כולם (ובהם הר מופאט) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964 ועל ידי צי ארצות הברית בעונת המחקר (הקיץ האנטארקטי) 1956–1966.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא בשם זה, על שמו של רוג'ר ג'יי. מופאט (Robert J. Moffat), שהיה חשמלאי בניין בתחנת אלזוורת' בחורף האנטארקטי של 1958.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10112 הר מופאט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110188 הר מופאט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9711&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מופאט] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-moffat-antarctica/ הר מופאט] באתר peakery (מרחקים לאתרים סמוכים)

== הערות שוליים ==

קטגוריה:הרי פנסקולה
קטגוריה:ארץ המלכה אליזבת: הרים
יובי יציל את האלווין

יובי יציל את האלווין (באנגלית: Hubie Halloween) הוא סרט אימה קומי אמריקאי שביים הבמאי סטיבן בריל והפיק וכתב אדם סנדלר, שגם מככב בסרט.

הסרט עלה לשידור ב-7 באוקטובר 2020 בשירות הזרמת המדיה של נטפליקס<ref></ref>.

==תקציר העלילה==
כל ליל כל הקדושים, יובי דובואה מוודא במסירות שתושבי עירו, סיילם, חוגגים בבטחה ונוהגים לפי הכללים, חרף הלעג שהוא סופג מהם, מבוגרים וילדים כאחד, אבל כשפושע נמלט ושכן חדש ומסתורי מציבים את יובי בכוננות גבוהה ונוסף לכך אנשים מתחילים להיעלם באופן מסתורי, יובי נאלץ לנסות לשכנע את המשטרה ואת אנשי העיר שהמפלצות אמיתיות, ושרק הוא יכול לעצור אותם.

==צוות השחקנים==

==הפקה==
ביולי 2019, הוכרז כי אדם סנדלר, קווין ג'יימס, ג'ולי בואן, מאיה רודולף, ריי ליוטה, סטיב בושמי, רוב שניידר, מייקל צ'יקליס, קינן תומפסון, פייטון ליסט, צ'יינה אן מקליין, פריס ברלס, טים מידוז, קולין קווין, ג'ון סקוויב, שאקיל אוניל, קארן בראר, נואה שנאפ, מייקי דיי, מליסה ויסיניור, קים ויטלי, לאוול קרופורד, בטסי סודארו, ג'ורג' וואלאס ובלייק קלארק הצטרפו לצוות השחקנים של הסרט, שיבוים על ידי הבמאי סטיבן בריל עם תסריט מאת סנדלר וטים הרליהי, יופק על ידי חברת ההפקות "Happy Madison Productions", ויופץ על ידי נטפליקס.
===צילומים===
צילומי הסרט התקיימו ביולי 2019 בעיירת סיילם, מסצ'וסטס.

==הפצה==
הסרט עלה לשידור בכל הפלטפורמות של שירות הזרמת המדיה של נטפליקס ב-7 באוקטובר 2020.

בתוך חמישה ימים מצאת הסרט, הוא צבר כ-969 מיליון דקות צפייה והגיע למקום השלישי בטבלת דירוג הסדרות הנצפות ביותר בשירותי הסטרימינג בשבוע שבין ה-5 ל-11 באוקטובר 2020.<ref name=":0"></ref>

==קישורים חיצוניים==
* 

==הערות שוליים==

קטגוריה:סרטי אימה מ-2020
קטגוריה:סרטי אימה אמריקאיים
קטגוריה:סרטי קומדיה אמריקאיים
קטגוריה:נטפליקס: סרטים
קטגוריה:סרטים על ליל כל הקדושים
קטגוריה:סרטים אמריקאיים משנת 2020
קטגוריה:סרטי 2020
נוריו פורטונה

נוריו דומינגוס מתיאס פורטונה (באנגלית: Núrio Domingos Matias Fortuna; נולד ב-24 במרץ 1995) הוא כדורגלן אנגולי המשחק בעמדת המגן שמאלי בגנט ובנבחרת אנגולה.

==קריירת מועדונים==

פורטונה נולד בלואנדה, אנגולה והחל לשחק כדורגל מגיל עשר, כאשר הוא עבר בחמש מחלקות נוער פורטוגזיות כולל האחרונה, בראגה, שבה המשיך לקבוצת המילואים, עבורה שיחק במשך שלוש שנים בליגת המשנה הפורטוגלית. פורטונה ערך את הופעת הבכורה שלו במדי הקבוצה הבוגרת של המועדון במסגרת שלוש מסגרות שונות בשבוע אחד של פברואר 2014. הוא החל ועשה זאת מול דפורטיבו אבש בגביע הפורטוגלי, המשיך מול ז'יל ויסנטה בליגת העל הפורטוגלית וסיים מול ריו אבה בגביע הליגה הפורטוגלית.

ב-14 ביוני 2016, פורטונה הושאל לא.א.ל. לימסול מהליגה הקפריסאית עד לתום העונה.

לאחר סיום ההשאלה בקפריסין, הוא חתם על חוזה לשלוש שנים בשרלרואה הבלגית. ב-4 במאי 2019, הוא כבש את שער הבכורה שלו בקריירה הבוגרת במסגרת ליגת העל הבלגית בניצחון הבית 0–2 על סנט טרוידן.

ב-25 ביוני 2020, הוא הצטרף לגנט בהעברה בסך של שישה מיליון אירו.

==קריירה בינלאומית==

פורטונה רשם את ההופעה הראשונה שלו במדים הלאומיים של נבחרת אנגולה ב-6 בספטמבר 2019 בניצחון החוץ 0–1 על נבחרת גמביה במסגרת מוקדמות מונדיאל 2022.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

==קישורים חיצוניים==

==הערות שוליים==

קטגוריה:כדורגלנים אנגולים
קטגוריה:מגני כדורגל אנגולים
קטגוריה:לואנדה: כדורגלנים
קטגוריה:כדורגלני ספורטינג בראגה
קטגוריה:כדורגלני א.א.ל. לימסול
קטגוריה:כדורגלני שרלרואה
קטגוריה:כדורגלני גנט
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:ילידי 1995
מארק דקלין

מארק דקלין (באנגלית: Mark Deklin; נולד ב-3 בדצמבר 1967) הוא שחקן ובמאי אמריקאי.<ref name="tvg"></ref> הוא כיכב בדרמה של פוקס בפריים טיים "Lone Star", בקומדיה "GCB", בדרמה הקומית עוזרות בית נחושות, ובשנת 2017 הצטרף לדרמה הפוליטית, "השורד המיועד" כסנטור ג'ק באומן. הוא נתן את קולו כדיימוס במשחק הווידאו "God of War: Ghost of Sparta".

== ראשית חיים וחינוך ==
דקלין נולד בפיטסבורג, פנסילבניה. הוא סיים את לימודיו בבית הספר התיכון תומאס ג'פרסון בשנת 1986.<ref name="Post-Gazette"></ref> הוא בעל תואר ראשון באנגלית והיסטוריה מאוניברסיטת המדינה של פנסילבניה, תואר שני במשחק מאוניברסיטת וושינגטון בסיאטל, וחבר באגודת מנהלי קרבות האמריקאים.

== קריירה ==
כשחקן תיאטרון קלאסי, דקלין עבד רבות בברודוויי ובאוף לברודוויי. בטלוויזיה הוא מילא תפקידים חוזרים כמו ד"ר מתיו שו בסדרת הטלוויזיה של רשת פוקס "צדק", בין השנים 2006–2007. הוא שיחק בסיטקום "רשימת האקסים", בשנת 2008. 

דקלין גילם את סטאן אדוארדס בדרמה של רשת CBS הוואי חמש אפס מ 2011 עד 2012. הוא שיחק בתור ג'ו נזריו בדרמה של משטרת "Shades of Blue" בשנת 2015. 

דקלין גילם את הסוכן קמרון דייוויס בסדרת הטלוויזיה "Rizzoli & Isles" בשנת 2016. שנה לאחר מכן שיחק בתפקיד ד"ר ויליאם לנדון בסדרה Major Crimes. בין בשנים 2019-2018 שיחק בקומדיה גרייס ופרנקי. 

כמו כן, היו לו תפקידים קוליים בכמה משחקי וידאו, כולל "Call of Duty 3" ,"Metal Gear Solid: Peace Walker", "God of War: Ghost of Sparta", ו-"Halo Wars 2", . בקולנוע שיחק בין היתר בסרטים Riverworld", "Tarzan"," "The Wish" "לעולם אל תגיד מקבת", "התשובה" ו"הפעם הראשונה של מיני".

דקלין כיכב בדרמה של רשת פוקס בפריים טיים "כוכב בודד" בתפקיד טרמל תאצ'ר. באופרת הסבון שיחק בתפקיד בלייק ריילי,<ref></ref> ובדרמה הקומית עוזרות בית נחושות<ref></ref> בתפקיד ניקולס דירינג. 

היו לו גם מספר תפקידי אורח בסדרות טלוויזיה, בין היתר בסקס והעיר הגדולה, מכושפות, פרייז'ר, CSI, עקרות בית נואשות, ניפ/טאק, שני גברים וחצי, החיים על מאדים, המנטליסט, מחסן סודי 13, "שוות בקליבלנד", "אהבה גדולה", "פשעים גדולים", קאסל, מחשבות פליליות, הרשימה השחורה והשורד המיועד.

בשנת 2023 שיחק בתפקיד חוזר בסדרת הטלוויזיה "גלאם" של נטפליקס.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של פנסילבניה
קטגוריה:בוגרי אוניברסיטת וושינגטון
קטגוריה:אמריקאים שנולדו ב-1967
קטגוריה:פיטסבורג: אישים
Solo (שיר של ג'ני)

"Solo" (בעברית: "רווקה") הוא סינגל שהוקלט על ידי הזמרת-יוצרת הקוריאנית ג'ני.<ref name=":0"></ref> השיר יצא לאור ב-12 בנובמבר 2018, על ידי חברת התקליטים אינטרסקופ רקורדס ו-YG אנטרטיינמנט, כסינגל.<ref name=":0" /> השיר נכתב על ידי טדי פארק והופק על ידו לצד 24. הוא תואר כשיר דאנס והיפ הופ, שמילותיו מדברות על עצמאותה של ג'ני לאחר פרידה.

את הקליפ הנלווה לשיר ביים האן סאמין והוא הועלה לערוץ היוטיוב של בלאקפינק במקביל ליציאתו כסינגל. הקליפ צולם בבריטניה ומתאר את הפיכתה של ג'ני מאישה תמימה לאישה עצמאית וחזקה. הקליפ זכה להצלחה רבה וצבר יותר מ-950 מיליון צפיות בפלטפורמה.<ref></ref>

== רקע וכתיבה ==
השיר נכתב על ידי טדי פארק והופק על ידי פארק ו-24, שעבדו עם הלהקה של ג'ני בלאקפינק, על מיטב להיטיה כדוגמת "Boombayah" משנת 2016,<ref></ref> "Playing with Fire" משנת 2016,<ref></ref> "As If It's Your Last" משנת 2017,<ref></ref> "Ddu-Du Ddu-Du" משנת 2018,<ref></ref> ו-"Kill This Love" משנת 2019.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-240 מיליון השמעות.<ref name=":0" />

== הצלחה ==
בקוריאה הדרומית השיר הופיע במקום הראשון במצעד השירים הדיגיטליים של גאון.<ref name="gaonchart.co.kr"></ref> יתר על כן, השיר זכה להצלחה בינלאומית והצליח להגיע למקום הראשון במצעד השירים הדיגיטליים העולמיים של בילבורד.<ref></ref> השיר הגיע למקום ה-86 במצעד סוף השנה של המדינה לשנת 2018.<ref name="gaonchart.co.kr"/> בשנה שלאחר מכן, דורג במקום ה-35.<ref name="gaonchart.co.kr"/>

"Solo" הגיע למיקומים גבוהים במצעדי פזמונים של כמה מדינות, כמו קנדה,<ref></ref> יפן,<ref></ref> מלזיה,<ref></ref> ניו זילנד,<ref></ref> סקוטלנד,<ref></ref> סינגפור ובריטניה.<ref></ref><ref></ref> השיר קיבל את תואר הפלטינה על מכירות של למעלה מ-2,500,000 עותקים במדינה, על ידי איגוד תעשיית ההקלטות הדרום קוריאני (KMCA).<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קוריאה הדרומית (KMCA)<ref name="gaonchart.co.kr"/>
|פלטינה
|2,500,000
|-
!ארצות הברית (RIAA)<ref></ref>
|
|10,000
|-
! colspan="3" |סטרימינג
|-
!קוריאה הדרומית (KMCA)<ref name="gaonchart.co.kr"/>
|פלטינה
|100,000,000
|}

== היסטוריית יציאות לאור ==
{| class="wikitable plainrowheaders"
! מדינה
! תאריך יציאה
! גרסה
! פורמט
! חברת תקליטים
! מקור
|-
! rowspan="3" scope="row"| עולם
| 12 בנובמבר 2018
| rowspan="2" | רגילה
|הזרמת מוזיקה • הורדה דיגיטלית
| rowspan="2"| YG • אינטרסקופ
|<ref></ref>
|-
| 18 בנובמבר 2019
| תקליטור
|<ref name="CD"></ref>
|-
| 22 במרץ 2019
| הופעה חיה
| סטרימינג • הורדה דיגיטלית
| YGEX
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים בהוצאת YG אנטרטיינמנט
קטגוריה:סינגלים בהוצאת אינטרסקופ רקורדס
ארכיפלג ויליאם סקורסבי

ארכיפלג ויליאם סקורסבי (באנגלית: William Scoresby Archipelago) הוא קבוצת איים המשתרעת צפונה מגדתו המזרחית של מפרץ ויליאם סקורסבי, באדמת מק. רוברסטון שבאנטארקטיקה.

האיים העיקריים בקבוצת האיים הם האי ברטה, האי קולינג, איי שיהאן, והאי איילה (שהוא הגדול באיי קבוצת האיים).

בארכיפלג כ-20 איים; האיים אינם מכוסים קרח.

אורכו של הארכיפלג כ-16 קילומטרים.

איי הארכיפלג משתרעים בכיוון צפון-מזרח - דרום-מערב.

== היסטוריה ==
=== גילוי הארכיפלג ===

מרבית האיים בארכיפלג התגלו בפברואר 1936 על ידי אנשי סקרי דיסקברי, אשר הפליגו באוניית המחקר המלכותית ויליאם סקורסבי (RSS William Scoresby).

=== מקור השם ===

שמו של הארכיפלג (ושמם של האיים בו) ניתנו להם על ידי אנשי סקרי דיסקברי.

הארכיפלג נקרא על שם אוניית המחקר, שצוותה גילה אותו.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA294&lpg=PA294&dq=%22William+Scoresby+Archipelago%22&source=bl&ots=tb1qZrvBs-&sig=ACfU3U13KW3UVuMKE9J4BTTmA1tcgeh3tQ&hl=en&sa=X&ved=2ahUKEwiJhcihsZ3sAhVQWxUIHTggDo04FBDoATADegQIAhAC#v=onepage&q=%22William%20Scoresby%20Archipelago%22&f=false Sailing Directions for Antarctica: Includes Islands South of Latitude 60°], P 294</div>


<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA420&lpg=PA420&dq=%22William+Scoresby+Archipelago%22&source=bl&ots=qcODywTezb&sig=ACfU3U3Bet1TR0KTn0vsB8vuExwFkBCyUQ&hl=en&sa=X&ved=2ahUKEwiJhcihsZ3sAhVQWxUIHTggDo04FBDoATAHegQICRAC#v=onepage&q=%22William%20Scoresby%20Archipelago%22&f=false Sailing Directions (planning Guide) and (enroute) for Antarctica], P 420</div>

<div class="mw-content-ltr">• Kennedy, Andrew. (1999), [https://www.researchgate.net/publication/231936032_Microhabitats_occupied_by_terrestrial_arthropods_in_the_Stillwell_Hills_Kemp_Land_East_Antarctica Microhabitats occupied by terrestrial arthropods in the Stillwell Hills, Kemp Land, East Antarctica], Antarctic Science. 11. 27 - 37. https://doi.org/10.1017/S095410209900005X</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16639 ארכיפלג ויליאם סקורסבי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=16073&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ארכיפלג ויליאם סקורסבי] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=16639&fid=antgeo_125 תצלום לוויין של אזור ארכיפלג ויליאם סקורסבי]
* [https://mapcarta.com/25601928 מפת אזור ארכיפלג ויליאם סקורסבי]
* [https://www.marineregions.org/gazetteer.php?p=details&id=9285 ארכיפלג ויליאם סקורסבי] באתר marineregions
* [https://www.yr.no/place/Antarctica/Other/William_Scoresby_Archipelago/ מזג אוויר נוכחי מעודכן בארכיפלג ויליאם סקורסבי]
** [https://www.yr.no/place/Antarctica/Other/William_Scoresby_Archipelago/long.html תחזית מזג אוויר עדכנית ארוכת טווח עבור ארכיפלג ויליאם סקורסבי]

== הערות שוליים ==

*
ויליאם סקורסבי
אן לושאן

אָן לוּשְׁאָן (במנדרינית: 安禄山; 703 – 29 בינואר 757) היה מצביא בכיר של שושלת טאנג במהלך המאה ה-8 עד אשר בגד (מחשש לחייו) בשואן-דזונג, קיסר סין, הכריז עצמו קיסר סין החדש של שושלת יאן והחל את מרד אן לושאן על שמו. מרד זה יבדל לימים כמאבק הנוראי ביותר בתולדות האנושות מבחינת אחוזי חיים שנלקחו; אחד מכל שישה אנשים על גבי כדור הארץ ימותו עם סופו של המרד כשמונה שנים מתחילתו.

== ביוגרפיה ==
אן לושאן היה בנה של בת שבט גקטורקי אציל ושמו המקורי; "גאן-לושאן" משמעו מלחמה בטורקית עתיקה. בצעירותו אביו נפטר ואמו נישאה בשנית, בכך לקח על עצמו את השם אן לושאן (כשם חתנה השני של אמו) במקום השם הטורקי גאן-לושאן. המקורות על אביו של אן לושאן מעומעמים ומוערך כי היה בן לעם טורקי באוזבקיסטן של היום, דאז; גבולותיה המערביים של שושלת טאנג הגדולה.

אן גדל באזור בייג'ינג ונאמר כי ידע שש שפות מלבד מנדרינית. בשנת 732 הפך למזכיר משטרתי ושימש תרגומן צבאי. עם הזמן עלה בדרגות והפך משומר צבאי פשוט בגבולות סין הצפוניים לגנרל צבאי לוחם שהפיל מספר מרידות של עמים טורקים ומונגולים כאחד.

הוא הועבר בשנת 751 אל צ'אנג-אן (שיאן), הבירה באותה התקופה והפך מקורב אל שואן-דזונג, קיסר סין. עם הזמן החל חשש גובר בין יועציו הבכירים של הקיסר, כי השפעתו של אן תעלה על השפעתם שלהם וכי הוא יהפוך למקורבו ואיש סודו המרכזי של הקיסר.

בעוד היה אן בפעולות הגנה על מנצ'וריה נודע לו ממקורביו שיועצי הקיסר מתכננים להורגו. יאן החל בתוכניות להפיכה משל עצמו ובשנת 756 הכריז עצמו קיסר סין של שושלת יאן בעודו שולט על צפון סין, עם לדייק, בתחילת המרד שלט אן בשטחים החופפים לליאונינג, בייג'ינג, טיינג'ין, חביי, צפון ומזרח שאנשי וצפון שאנדונג. אן יצא במערכה לכיבוש כלל סין, הוא חבר אל האימפריה הטיבטית ולבסוף כבש את שיאן והכריח את בית המלוכה של טאנג לסגת. בנקודה זאת דרום סין הכריזה עצמאות והיה זה נראה כי שושלת טאנג הגיעה לסופה אחת ולתמיד לולא מספר מפקדים מרכזיים בג'יאנגסו וחנאן אשר המשיכו להילחם לטובת הקיסרות של טאנג.

עם הזמן מחלות ראייה עיוורו את אן לושאן; האחרון חלה בכיב ומצבו הנפשי כמו גם יחסו לאנשיו התדרדר. לבסוף בליל ה-29 בינואר 757 בנו של אן לושאן, אן צ'ינג-סו הסיח את תשומת ליבו של אביו בעוד מתנקש תקף את האחרון. אן לושאן תכנן להילחם בחזרה אך לא מצא את חרבו ומצא את מותו באותו הלילה. בנו אן צ'ינג-סו אשר תכנן את ההתנקשות ירש אותו.

== ראו גם ==
* מרד אן לושאן
* שואן-דזונג, קיסר סין
* האימפריה הטיבטית

== קישורים חיצוניים ==

* [https://www.youtube.com/watch?v=YAvldyKxTJA מרד אן לושאן - מלכים ומצביאים]
* [https://www.youtube.com/watch?v=NaOG178qYhc&t=85s מרד אן לושאן - מדי יום]
* 

קטגוריה:קיסרי סין
קטגוריה:שושלת טאנג
קטגוריה:ילידי 703
קטגוריה:נפטרים ב-757
מוחמד חוסיין רובלה

מוחמד חוסיין רובלה (בסומלית: Maxamed Xuseen Rooble, בערבית: محمد حسين روبلي; נולד באוקטובר 1963) הוא פוליטיקאי סומלי שכיהן כראש ממשלת סומליה בין השנים 2020–2022.

רובלה נולד בהוביו . הוא קיבל תואר ראשון בהנדסה אזרחית מהאוניברסיטה הלאומית הסומלית , ולאחר מכן קיבל תואר שני בהנדסת הסביבה מהמכון המלכותי לטכנולוגיה של KTH. לפני כניסתו לפוליטיקה היה רובלה חבר בארגון העבודה הבינלאומי ועבד כמהנדס איכות הסביבה.

ב-18 בספטמבר 2020 מונה לראש הממשלה על ידי הנשיא מוחמד עבדאללהי מוחמד, וב-23 בספטמבר אושר מינויו על ידי הפרלמנט.

בספטמבר 2021 האשים מוחמד חוסיין רובל את מוחמד עבדאללהי מוחמד בהפריע לחקירה שהובילה להתפטרותו של ראש ני"א.

בספטמבר 2021 הסיר נשיא סומליה מוחמד עבדאללהי מוחמד את סמכויות הביצוע "מוחמד חוסיין רובל," ראש הממשלה הפר את חוקת המעבר כך שסמכויות הביצוע שלו יוסרו (...), בפרט סמכויות ההדחה ו / או מינוי המנהיגים עד ל התקיימו בחירות ", נכתב בהודעת משרד הנשיא.

== קישורים חיצוניים ==

* [https://www.voanews.com/africa/somalia-parliament-approves-new-prime-minister Somalia Parliament Approves New Prime Minister ] באתר voanews, 24 בספטמבר 2020 

קטגוריה:ראשי ממשלות
קטגוריה:פוליטיקאים סומלים
קטגוריה:ילידי 1963
יחסי אקוודור–צ'ילה

יחסי אקוודור–צ'ילה הם יחסי החוץ בין אקוודור וצ'ילה.

== היסטוריה ==
מפגש דו-צדדי בין נשיאי צ'ילה ואקוודור, [[מישל בצ'לט ולנין מורנו, ב-2017.]]
צ'ילה ואקוודור קיימו יחסים קרובים לאורך ההיסטוריה שלהם, ובעבר היו חלק מהאימפריה הספרדית, כאשר צ'ילה הייתה חלק מהקפיטניה חנרל של צ'ילה שהייתה חלק ממלכות המשנה של פרו, ואילו אקוודור הייתה חלק ממלכות המשנה של גרנדה החדשה.

במהלך עצמאותה של אקוודור, הכוחות המזוינים הצ'יליאניים, השתתפו באופן פעיל בתמיכה בכוחות אקוודור נגד המלוכנים במלחמות העצמאות של אמריקה הספרדית שהתרחשו בשטח אקוודור.

לאחר ששני העמים היו חופשיים וריבוניים, שתי המדינות הפכו לבעלות ברית קרובות בגלל סכסוכי הגבול שלהן שנוצרו במהלך המאה ה-20 עם פרו. צ'ילה, כמו שאר מדינות ABC וארצות הברית, הייתה מדינה ערבה בפרוטוקול ריו דה ז'ניירו שנחתם ב-1942, וסיים את סכסוך הגבול בין פרו ואקוודור ובפרט את מלחמת פרו–אקוודור.

פארק אקוודור ממוקם בעיר הצ'יליאנית קונספסיון, והוא הפארק העירוני הגדול ביותר באזור, אשר הוקם כהכרת תודה על סיוע החירום שסיפקה ממשלת אקוודור לאזור לאחר רעידת האדמה בצ'ילה בשנת 1939, בעוד שרחוב צ'ילה במרכז ההיסטורי של קיטו שוכן בבניינים קולוניאליים שהוכרזו על ידי אונסקו כאתר מורשת עולמית בשנת 1978.

== יחסים כלכליים ==
יחסי הסחר בין המדינות מעוגנים בעיקר על ידי הסכם ההשלמה הכלכלית שנחתם בשנת 1994.

יצוא צ'ילה לאקוודור כולל בעיקר מרכיבים להכנת משקאות לא-אלכוהוליים, פירות (תפוחים, ענבים ואפרסקים), מוצרי נחושת ותרופות. אקוודור מייצאת לצ'ילה בעיקר נפט ושמנים, פירות (בננות, אננס ולבבות דקל), טונה ושרימפס.

ביוני 2018 הודיעו נשיאי שתי המדינות על התחייבותם להתקדם רשמית במשא ומתן להסכם סחר חופשי בין צ'ילה לאקוודור, בהתחשב בכך שבשנת 2018 צמח הסחר הבילטראלי ב-8.6% והסתכם ב-2.109 מיליארד דולר.

מאז 2008 ממשלת אקוודור ביטלה את דרישת הוויזה לצורכי תיירות עבור אזרחי כל המדינות לתקופה מקסימלית של 90 ימים. ממשלת צ'ילה, תחת החלת עקרון ההדדיות, מעניקה פטור זהה עבור אזרחי אקוודור. על מנת להקל על התנועה החופשית של אנשים בין מדינות אמריקה הדרומית למטרות תיירות, גם צ'יליאנים וגם אקוודורים פטורים משימוש בדרכונים בכניסה למדינה בהתאמה.

עד שנת 2019, קהילת המהגרים האקוודורים המתגוררים בצ'ילה מנתה כ-36,994 אנשים, המרוכזים בעיקר בסנטיאגו דה צ'ילה.

== נציגויות דיפלומטיות ==
* צ'ילה מחזיקה באקוודור שגרירות בקיטו ו-4 קונסוליות בקואנקה, גואיאקיל, איברה ולוחה.
* אקוודור מחזיקה בצ'ילה שגרירות בסנטיאגו דה צ'ילה ו-3 קונסוליות כבוד באנטופגסטה, אריקה, קונספסיון וולפראיסו.

==קישורים חיצוניים==

== הערות שוליים ==
נקודת ספרינג

נקודת ספרינג (באנגלית: Spring Point; הגייה: ספרינג פוינט) היא לשון יבשה המהווה את הצד הדרומי של הכניסה למפרץ בריאלמון, באזור חוף דאנקו, בחוף המערבי של ארץ גרהאם, שבאנטארקטיקה.

== היסטוריה ==
=== גילוי לשון היבשה ===

מפרצון בריאלמון (ולשון היבשה) התגלו בשנת 1898 על ידי המשלחת האנטארקטית הבלגית, בפיקודו של אדריאן דה ז'ארלש.

=== מקור השם ===

ז'ארלש קרא ללשון היבשה על שמו של פרופסור וולטר-ויקטור ספרינג (Walthère-Victor Spring), כימאי, מאוניברסיטת לייז', שבעיר לייז' שבבלגיה.

ספרינג היה חבר באקדמיה המלכותית הבלגית (Académie Royale de Belgique) וכן בוועדת בלג'יקה (Belgica Commission).

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA146&lpg=PA146&dq=%22Spring+Point%22+Antarctica&source=bl&ots=tb1q_lowtZ&sig=ACfU3U3n0c5zpnXgeGQEiIu5jjg_uoKmWg&hl=en&sa=X&ved=2ahUKEwiJ1sGuqp7sAhUZhlwKHQvGB2I4FBDoATAIegQICRAC#v=onepage&q=%22Spring%20Point%22%20Antarctica&f=false Sailing Directions for Antarctica: Includes Islands South of Latitude 60°], P 146</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA336&lpg=PA336&dq=%22Spring+Point%22+Antarctica&source=bl&ots=qcODzqMara&sig=ACfU3U0ilsTbk0NWCNv9he7ANmyNzeiArg&hl=en&sa=X&ved=2ahUKEwjPhdqzqp7sAhURfMAKHfPMAFc4HhDoATAEegQIChAC#v=onepage&q=%22Spring%20Point%22%20Antarctica&f=false Sailing Directions (planning Guide) and (enroute) for Antarctica], P 336</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:14423 נקודת ספרינג] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13868&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ספרינג] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=14423&fid=antgeo_122 תצלום לוויין של אזור נקודת ספרינג]
* [https://www.marineregions.org/gazetteer.php?p=details&id=10633 נקודת ספרינג] באתר marineregions
* [https://www.meteoblue.com/en/weather/current/spring-point_antarctica_6625899 מזג אוויר נוכחי מעודכן בנקודת ספרינג]
** [https://www.meteoblue.com/en/weather/14-days/spring-point_antarctica_6625899 תחזית מזג אוויר עדכנית ארוכת טווח עבור נקודת ספרינג]
** [https://www.meteoblue.com/en/weather/archive/yearcomparison/spring-point_antarctica_6625899 סטטיסטיקות מזג אוויר ונתוני מזג אוויר היסטוריים עבור נקודת ספרינג]

== הערות שוליים ==

ספרינג
ללה קאראיאני

הלני "ללה" קאראיאני (ביוונית: Λέλα Καραγιάννη; 1898 – 1944) הייתה לוחמת ומנהיגת התנגדות יווניה במהלך מלחמת העולם השנייה. אשתו של רוקח ממחוז אטיקה ואם לשבעה ילדים, קרגיאני פעלה לתאום תאי התנגדות יוונים ופעילותם כנגד כוחות הציר הכובשים. היא נתפסה ועונתה על ידי הגרמנים בשנת 1944, נשלחה למחנה הריכוז חיידרי, שם המשיכה לארגן את ההתנגדות נגד הגרמנים. היא הוצאה להורג על ידי כיתת יורים ב־8 בספטמבר 1944.<ref name=":0"></ref>

== ביוגרפיה ==
ללה קאראיאני נולדה בלימני באי היווני אוויה. לפני מלחמת העולם השנייה הייתה קאראיאני עקרת בית שהתגוררה באתונה. בעלה היה רוקח, ולזוג נולדו שבעה ילדים. כאשר מדינות הציר פלשו וכבשו את יוון בשנת 1941, בני המשפחה קאראיאני סיפקו תרופות לחיילים בריטים הנסוגים, ומאוחר יותר סייעו לכמה חיילים שנתקעו באי להימלט מהמדינה.<ref name=":1"></ref> ככל שהכיבוש נמשך, המשפחה החלה להיות יותר פעילה בתנועת ההתנגדות המתפתחת נגד הכובשים האיטלקים באתונה. בסופו של דבר זה הביא לכך שללה, בעלה ובניה הגדולים הצטרפו לליגה הרפובליקנית היוונית הלאומית, הידועה בכינויו ראשי התיבות היווניים EDES. ללה הקימה תא משלה בתוך התנועה, בשם הקוד "בובולינה" בהתייחס ללסקרינה בובולינה, אישה יווניה שנלחמה ב במהלך מלחמת העצמאות היוונית.<ref name=":2"></ref>

קאראיאני וחבריה הפרטיזנים פעלו מבית המרקחת של בעלה באתונה וממנזר במגארה. החוליה העבירה מידע לתאים אחרים, הבריחה אנשים ויהודים מבוקשים לאזורים הנשלטים על ידי כוחות פרטיזנים יוונים, וזייפה מסמכים ותיאמה עם המודיעין הצבאי הבריטי לשיבוש הכיבוש בידי כוחות מדינות הציר.

ביולי 1944 נעצרה קאראיאני באתונה על ידי כוחות הכיבוש הגרמניים. היא נלקחה למטה האס אס ברחוב מרלין, המכונה על ידי אסירים יוונים "בית הגיהנום".<ref></ref> שם עונתה מספר ימים לפני שנשלחה למחנה הריכוז חיידרי בפאתי אתונה. תוך כדי המשיכה ללה המשיכה במשימותיה ותיאמה את התנגדות נגד הגרמנים. עם זאת, היא ולוחמים נוספים בנאצים, נתפסו והוצאו להורג על ידי כיתת יורים בבוקר 8 בספטמבר 1944, רק 34 יום לפני שחרור אתונה על ידי כוחות בעלות הברית.

== מורשת ==
הבית של קאראיאני
לוח שיש, בית משפחת קאראיאני
לאחר המלחמה זכו ללה קאראיאני ומשפחתה בעיטורי כבוד (בעלה, בנותיה ובניה ששרדו את המלחמה) על מאמציהם במהלך המלחמה. דיוקן של קאראיאני הוזמן על ידי האגודה ללימודי נשים היוונית בשנת 1963.<ref></ref> בשנת 2011 הוכרה כחסידת אומות העולם.

==קישורים חיצוניים==

== הערות שוליים ==

קטגוריה:יוונים חסידי אומות העולם
קטגוריה:מתנגדות לנאצים שהוצאו להורג
קטגוריה:חסידי אומות העולם שנרצחו
קטגוריה:ילידות 1898
קטגוריה:יוונים במלחמת העולם השנייה
קטגוריה:נפטרות ב-1944